Tarybos sprendimas
1999 m. rugsėjo 13 d.
dėl Europos Sąjungos Tarybos Generalinio Sekretoriaus, vyriausiojo įgaliotinio bendrai užsienio ir saugumo politikai, paskyrimo
(1999/629/EB, EAPB, Euratomas)
EUROPOS SĄJUNGOS TARYBA,
atsižvelgdama į Europos Bendrijos steigimo sutartį, ypač į jos 207 straipsnio 2 dalį,
atsižvelgdama į Europos anglių ir plieno bendrijos steigimo sutartį, ypač į jos 30 straipsnio 2 dalį,
atsižvelgdama į Europos atominės energijos bendrijos steigimo sutartį, ypač į jos 121 straipsnio 2 dalį,
atsižvelgdama į 1999 m. liepos 29 d. Tarybos sprendimą 1999/543/EB, EAPB, Euratomas dėl p. Jürgen Trumpf, kaip Europos Sąjungos Tarybos Generalinio Sekretoriaus, kadencijos pratęsimo [1],
atsižvelgdama į p. Jürgen Trumpf sutikimą palikti savo postą 1999 m. spalio 17 d.,
kadangi turėtų būti paskirtas naujas Europos Sąjungos Tarybos Generalinis Sekretorius, vyriausiasis įgaliotinis bendrai užsienio ir saugumo politikai,
NUSPRENDĖ:
1 straipsnis
Šiuo sprendimu Europos Sąjungos Tarybos Generaliniu Sekretoriumi, vyriausiuoju įgaliotiniu bendrai užsienio ir saugumo politikai, penkerių metų kadencijai nuo 1999 m. spalio 18 d. skiriamas p. Javier Solana Madariaga.
2 straipsnis
1999 m. liepos 29 d. Tarybos sprendimas 1999/543/EB, EAPB, Euratomas yra pakeičiamas tiek, kiek jis prieštarauja šiam sprendimui.
3 straipsnis
Apie šį sprendimą p. Javier Solana Madariaga ir p. Jürgen Trumpf praneša Tarybos pirmininkas.
Jis skelbiamas Europos Bendrijų oficialiajame leidinyje.
Priimta Briuselyje, 1999 m. rugsėjo 13 d.